b'\n_START_ARTICLE_\nDane \xc5\xa0kerl\n_START_SECTION_\n\xc5\xbdivljenjepis\n_START_PARAGRAPH_\nKompozicijo je \xc5\xa1tudiral v razredu Lucijana Marije \xc5\xa0kerjanca na Akademiji za glasbo v Ljubljani, kjer je diplomiral leta 1952. Izpopolnjeval se je v Avstriji in Nem\xc4\x8diji, nato pa deloval kot skladatelj, dirigent in pedagog: med letoma 1954 in 1960 je pou\xc4\x8deval na ljubljanski glasbeni \xc5\xa1oli Franc \xc5\xa0turm, na sarajevski glasbeni akademiji pa naslednjih 10 let. Od leta 1970 je bil profesor kompozicije na Akademiji za glasbo v Ljubljani, kjer je bil leta 1997 izvoljen v naziv zaslu\xc5\xbeni profesor. V njegovem razredu so diplomirali \xc5\xa1tudentje: Rok Golob, Ambro\xc5\xbe \xc4\x8copi, idr._NEWLINE_Predaval je tudi na Oddelku za muzikologijo Filozofske fakultete Univerze v Ljubljani.'